
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 95 

23 ΜαΤου 1997 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 101 

Περί τρόπου εισαγωγής των υποψηφίων Ακολούθων 
Πρεσβείας στο Κέντρο Διπλωματικών Σπουδών του 
Υπουργείου Εξωτερικών και τρόπου λειτουργίας 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 90, παράγραφος 2 του Νόμου 1892/1990 
«Για τον εκσυγχρονισμό και την ανάπτυξη και άλλες διατά¬ 
ξεις» (ΦΕΚ 101/90, τ.Α'). 

2. Τοάρθρο 6 παράγραφος 1 του Νόμου 962/1979 «Για 
την ίδρυση στο Υπουργείο Εξωτερικών Κέντρου Διπλωμα¬ 
τικών Σπουδών και την τροποποίηση διατάξεων του Νόμου 
419/1976 “περί Οργανισμού του Υπουργείου Εξωτερι¬ 
κών”» (ΦΕΚ 202/1979, τ.Α). 

3. Το άρθρο 29α του Νόμου 1558/85 «Κυβέρνηση και 
Κυβερνητικά Όργανα» (ΦΕΚ 137/1985, τ.Α') που προ¬ 
στέθηκε με το άρθρο 27 του Νόμου 2081/92 (ΦΕΚ 154/ 
1992, τ.Α') και το γεγονός ότι από τις διατάξεις του παρό¬ 
ντος Διατάγματος δεν προκαλείται δαπάνη σε βάρος του 
Κρατικού Προϋπολογισμού. 

4. Την από 16.4.97 Γνωμοδότηση του Εκπαιδευτικού 
Συμβουλίου του Κέντρου Διπλωματικών Σπουδών. 

5. Την 212/1997 Γνωμοδότηση του Συμβουλίου Επι¬ 
κράτειας, μετά από πρόταση του Υπουργού Εξωτερικών, 
αποφασίζουμε: 

Αρθρο 1 

Προκήρυξη Διαγωνισμού 

1. Προκειμένου να εισαχθούν στο Κέντρο Διπλωματικών 
Σπουδών υποψήφιοι Ακόλουθοι Πρεσβείας για προεισα¬ 
γωγική εκπαίδευση και ενημέρωσή τους στα θέματα της 
Διπλωματικής Υπηρεσίας, προκηρύσσεται διαγωνισμός 
που γίνεται σαράντα (40) τουλάχιστον ημέρες μετά τη δη¬ 
μοσίευση περίληψης της σχετικής προκήρυξης σε τέσσε¬ 
ρις (4) ημερήσιες πολιτικές εφημερίδες της πρωτεύου¬ 
σας. 

2. Η προκήρυξη αυτή ορίζει την ημέρα και ώρα που αρχί¬ 
ζει ο διαγωνισμός, το χώρο που γίνεται και τον αριθμό των 
υποψηφίων Ακολούθων του Διπλωματικού Κλάδου που 
φοιτούν στο Κέντρο Διπλωματικών Σπουδών και διορίζο¬ 
νται σε κενές οργανικές θέσεις μετά την επιτυχή αποφοί¬ 
τησής τους από αυτό. Εάν, για τεχνικούς λόγους, αλλάξει ο 
χώρος διεξαγωγής του διαγωνισμού, η αρμόδια Διεύθυνση 


του Υπουργείου Εξωτερικών καθορίζει άλλο χώρο που 
γνωστοποιείται έγκαιρα στους υποψηφίους. 

Άρθρο 2 

1- Ο διαγωνισμός διεξάγεται σε συνεχείες ημέρες, χω¬ 
ρίς να εξαιρούνται σι Κυριακές ή οι επίσημες ημέρες αρ¬ 
γίας, εφ’ όσον αυτό κρίνεται αναγκαίο από τον Πρόεδρο 
της Εξεταστικής Επιτροπής. 

2. Εάν δεν είναιδυνατή, γιαοποιοδήποτε λόγο, η έναρξη 
του διαγωνισμού την ημέρα που ορίστηκε, ορίζεται από 
τον Υπουργό άλλη ημέρα έναρξής του. 

Η αναβολή αυτή δεν δίνει δικαίωμα συμμετοχής στο δια¬ 
γωνισμό σε άλλους υποψηφίους εκτός από αυτούς που 
έγιναν ήδη δεκτοί. 

Άρθρο 3 

Προσόντα υποψηφίων 

1. Για να γίνει δεκτός στον διαγωνισμό πρέπει να έχει 
την Ελληνική ιθαγένεια, ναυποβάλει είκοσι (20) τουλάχι¬ 
στον ημέρες πριν την έναρξη του διαγωνισμού σχετική αί¬ 
τηση σε ειδικό έντυπο στη Διεύθυνση Προσωπικού του 
Υπουργείου Εξωτερικών μαζί με υπεύθυνη δήλωση για τα 
ατομικά του στοιχεία (δηλαδή: ονοματεπώνυμο, ονόματα 
πατέρα και μητέρας, ημερομηνία, έτος και τόπο γέννησης, 
τόπο διαμονής, ασχολίες οπό τότε που συμπλήρωσε το 
18ο έτος της ηλικίας του και τον τίτλο σπουδών του) και ότι 
έχει πτυχίο Ανωτάτου Εκπαιδευτικού Ιδρύματος της ημε¬ 
δαπής ή ισοτίμου της αλλοδαπής αναγνωρισμένο από το 
ΔΙ.Κ.Α.Τ.Σ.Α. 

Στη δήλωση αυτή θα πρέπει ο υποψήφιος να αναφέρει 
και την ξένη γλώσσα ή πς ξένες γλώσσες που επιθυμεί να 
εξεταστεί προαιρετικό καθώς και ότι κατά τον χρόνο λήξης 
της προθεσμίας υποβολής των αιτήσεων έχει τα γενικά 
προσόντα του άρθρου 71 του Νόμου 419/1976 και τα ει¬ 
δικά προσόντα της παραγράφου 1 του άρθρου 5 του Νό¬ 
μου 962/1979. 

2. Τα δικαιολογητικά των υποψηφίων του διαγωνισμού 
για είσοδο στο Κέντρο Διπλωματικών Σπουδών υποβάλλο¬ 
νται από τους επιτυχόντες στην Ε1 Διεύθυνση Προσωπι¬ 
κού του Υπουργείου Εξωτερικών,. μέσα σε τριάντα (30) 
ημέρες από την ανακοίνωση των αποτελεσμάτων. 

3. Ο υποψήφιος απαλλάσσεται από την υποχρέωση 
υποβολής των δικαιολογητικών που αποδεικνύουν στοι¬ 
χεία, εφόσον αυτά αναγράφονται στην αστυνομική του 
ταυτότητα. Στην περίπτωση αυτή ο υποψήφιος επιδει¬ 
κνύει την αστυνομική του ταυτότητα στον αρμόδιο υπάλ¬ 
ληλο της Διεύθυνσης Προσωπικού του Υπουργείου Εξω- 

τερικών, ο οποίος βεβαιώνει πάνω στην αίτηση συμμετοχής 
στο διαγώνισμά την ύπαρξη αυτών των στοιχείων. 

Άρθρο 4 

Εξεταστική Επιτροπή 

Η σύνθεση και η λειτουργία της Εξεταστικής Επιτροπής κα¬ 
θορίζεται με την υπ’ αριθμ. 010/93/ΑΣ 44/2.4.92 (ΦΕΚ 254/ 
92, τ.Β') απόφαση του Υπουργού Εξωτερικών (άρθρο 1). 
όπως προβλέπει ο Ν. 962/79 (άρθρο 6 παρ. 2 εδ. β ). 

Άρθρο 5 

Εξεταζόμενα Μαθήματα 

1. Πρωτεύοντα μαθήματα: 
α) Η ελληνική γλώσσα. 

β) Η γαλλική γλώσσα, 
γ) Η αγγλική γλώσσα 

δ) Η ελληνική και παγκόσμια διπλωματική ιστορία: α) από το 
Συνέδριο της Βιέννης μέχρι το 1945 και β) από το 1945 μέχρι 
σήμερα - εθνικά θέματα, 
ε) Το δημόσιο και το ιδιωτικό διεθνές δίκαιο, 
στ) Δίκαιο και πολιτική επί των διεθνών οικονομικών σχέ¬ 
σεων, θεωρητική και εφαρμοσμένη πολιτική οικονομία και 
δημόσια οικονομία. 

2. Δευτερεύοντα μαθήματα: 

α) Η ιστορική και θεσμική διάσταση της ευρωπαϊκής ολο¬ 
κλήρωσης. 

β) Στοιχεία κλασσικού, βυζαντινού και νεοελληνικού πολιτι¬ 
σμού. 

γ) Η παγκόσμια γεωγραφία, 
δ) Το ναυτικό δίκαιο. 

ε) Ο Οργανισμός του Υπουργείου Εξωτερικών, 
στ) Η χρήση Ηλεκτρονικών Υπολογιστών. 

3. Δοκιμασία - Συνέντευξη 

4. Προαιρετικά μαθήματα: 

Οι γλώσσες των κρατών - μελών της Ευρωπαϊκής Ένωσης 
(πλην αγγλικής και γαλλικής) καθώς και η αραβική, κινεζική, 
ιαπωνική, ρωσική, αλβανική, αερβοκροατική, βουλγαρική, 
ρουμανική και τουρκική. 

Άρθρο 6 
Δοκιμασία 

1. Πρωτεύοντα μαθήματα: 
α) Ελληνική γλώσσα: 

1. Γραπτή δοκιμασία: 

Έκθεση ιδεών: Οι υποψήφιοι καλούνται να αναπτύξουν ένα 
θέμα γενικού περιεχομένου με σκοπό να κριθεί η ικανότητά 
τους στη σύνθεση ενός κειμένου, στην ορθή έκφραση και 
διατύπωση με σαφήνεια των εννοιών στην ελληνική γλώσσα 
καθώς και η σύνταξη και η ορθογραφία. Για την γραπτή αυτή 
εξέταση παραχωρείται στους υποψηφίους χρόνος 3 ωρών. 

2. Προφορική δοκιμασία: 

Έλεγχος της δυνατότητας ορθής εκφοράς του ελληνικού 
λόγου καθώς και της ικανότητας των υποψηφίων να εκφράζο¬ 
νται με σαφήνεια, ακρίβεια και αξιοποίηση των εκφραστικών 
μέσων της ελληνικής γλώσσας, 
β) Γαλλική γλώσσα. 

1. Γραπτή δοκιμασία: 

α. Έκθεση ιδεών: Όπως και στην ελληνική γλώσσα, 
β. Μετάφραση δέκα μέχρι δεκαπέντε στίχων από την ελλη¬ 
νική στην γαλλική και μετάφραση δέκα μέχρι δεκαπέντε στί¬ 
χων από την γαλλική στην ελληνική. Για την γραπτή εξέταση 
δίδεται χρόνος μίας και μισής (1.30) ώρας για την σύνταξη της 
έκθεσης και μίας και μισής (1.30) για τις δυο μεταφρά¬ 
σεις. 

2. Προφορική δοκιμασία: 

Ανάγνωση γαλλικού κειμένου και έλεγχος της ευχέρειας 
προφορικής έκφρασης στην γαλλική. 


γ) Αγγλική γλώσσα 
Όπως η γαλλική. 

δ) Η ελληνική και παγκόσμια διπλωματική ιστορία: α) από το 
Συνέδριο της Βιέννης μέχρι το 1945 και β) από το 1945 μέχρι 
σήμερα - εθνικά θέματα (γραπτή και προφορική δοκιμα¬ 
σία). 

1. Γραπτή δοκιμασία: Οι υποψήφιοι καλούνται να αναπτύ¬ 
ξουν δύο θέματα (ένα από την α) ενότητα και ένα από την β) 
ενότητα). Για την εξέταση αυτή παραχωρείται χρόνος τεσσά¬ 
ρων (4) ωρών. 

2. Προφορική δοκιμασία: Οι υποψήφιοι καλούνται να ανα¬ 
πτύξουν δύο θέματα (ένα ανά ενότητα) που τους υποβάλλο¬ 
νται υπό μορφή ερωτήσεων από τον εξεταστή του μαθήμα¬ 
τος, όπως περιγράφεται στην παρ. β) 1. του άρθρου 7 του πα¬ 
ρόντος. 

ι) Η ελληνική και παγκόσμια διπλωματική ιστορία από το Συ¬ 
νέδριο της Βιέννης μέχρι το 1945. 

1. Η σταθεροποίηση των διεθνών σχέσεων μετά τους ναπο¬ 
λεόντειους πολέμους - επαναστάσεις και αντιδράσεις. 

2. Αποικιοκρατία και ιμπεριαλισμός. 

3. Συσχετισμοί δυνάμεων, πολεμικές αναμετρήσεις και δια¬ 
κανονισμοί στην Ευρώπη, τα Βαλκάνια και την Εγγύς Ανα¬ 
τολή. 

4. Ανεξαρτησία κρατών στην Ευρώπη (και στην Βαλκανική) 
και στην Λατινική Αμερική, 

5. Ίδρυση, συγκρότηση και εξωτερική πολιτική του ελληνι¬ 
κού κράτους - πολιτική των δυνάμεων απέναντι στην Ελλάδα. 

6. Ενοποίηση Γερμανίας και Ιταλίας. 

7. Η καταρρέουσα Οθωμανική Αυτοκρατορία και τα βαλκα¬ 
νικά κράτη. 

8. Η εξωτερική πολιτική των Η.Π.Α., Γαλλίας, Βρετανίας, 

Γ ερμανίας, Ιταλίας, Ρωσίας. 

9. Τα αίτια του Α' Παγκοσμίου Πολέμου - συσπειρώσεις δυ¬ 
νάμεων και συμμαχίες - επανάσταση των μπολσεβίκων - έκ¬ 
βαση του πολέμου. 

10. Η Ελλάδα και ο Α' Παγκόσμιος Πόλεμος - Μικρασιατική 
εκστρατεία. 

11. Οι συνθήκες ειρήνης 1919 - 1923, Η Κοινωνία των 
Εθνών. 

12. Ο μεσοπόλεμος: προβλήματα διεθνών σχέσεων, οικο¬ 
νομικές και πολιτικές εξελίξεις - προσπάθειες κατευνασμού 
και αφοπλισμού. 

13. Άνοδος του φασισμού και του ναζισμού - η αντίδραση 
της διεθνούς κοινότητας και των δυνάμεων Βρετανίας, Γαλ¬ 
λίας, ΕΣΣΔ, Η.Π.Α. 

14 . Ο Β Παγκόσμιος Πόλεμος. Εξέλιξη των πολεμικών επι¬ 
χειρήσεων και σχεδιασμός μεταπολεμικού κόσμου. 

15. Το πυρηνικό όπλο. Συνδιασκέψεις και συνθήκες ειρή¬ 
νης μετά τον Β Παγκόσμιο Πόλεμο. 

16. Η Ελλάδα στον Β' Παγκόσμιο Πόλεμο. 

17. Εδαφική ολοκλήρωση της Ελλάδας. 

ιι) Η ελληνική και παγκόσμια διπλωματική ιστορία από το 
1945 μέχρι σήμερα - εθνικό θέματα. 

1. Ανεξαρτησία των κρατών του Τρίτου Κόσμου - το τέλος 
των αποικιών - συμμετοχή των νέων κρατών στη διεθνή πολι¬ 
τική. 

2. Ψυχρός Πόλεμος και διεθνής πολιτική στην Ευρώπη (και 
τη Βαλκανική), την Ασία, την Αφρική, την Λατινική Αμερική. 

3. Η Ελλάδα και ο ψυχρός πόλεμος. 

4. Ελληνο-τουρκικές σχέσεις - Κυπριακό- 

5. Ε.Ο.Κ. και Ευρωπαϊκή Ένωση. 

6. Προβλήματα στη Μέση Ανατολή - Αραβο-ισραηλινή σύρ¬ 
ραξη και συμφωνίες. 

7. Ένοπλες συρράξεις στην Κορέα, Βιετνάμ, Αφγανιστάν, 
τον Περσικό κόλπο. 

8. Τα Ηνωμένα Έθνη ως παράγοντας της διεθνούς πολιτι¬ 
κής- 

9. Περιφερειακές και άλλες οργανώσεις στην Ευρώπη, την 

Αφρική, την Αμερική (Συμβούλιο της Ευρώπης, ΝΑΤΟ, Σύμ¬ 
φωνο Βαρσοβίας, ΔΑΣΕ, ΟΑΣΕ, ΟΟΣΑ, Οργανισμός Αμερι¬ 
κανικών Κρατών, Οργανισμός Αφρικανικών Κρατών, Αραβική 
Ένωση). 

10. Εθνικοαπελευθερωτικά κινήματα. 

11. Εντάσεις και συγκρούσεις στον κομμουνιστικό συναπι- 
σμό. 

12. Διπλωματικές εξελίξεις στην Λατινική Αμερική, την 
Αφρική και την Ασία. 

13. Εξωτερική πολιτική των Η.Π.Α., της Κίνας, της ΕΣΣΔ 
και των Ευρωπαϊκών δυνάμεων μετά το 1945. 

14. Ύφεση και Τελική Πράξη του Ελσίνκι. 

15. Διάλυση της ΕΣΣΔ και της Γισυγκοσλαβίας. 

16. Διμερείς σχέσεις Ελλάδας - Βαλκανικών κρατών. 

1 7. Εθνικά θέματα. 

ε) Το δημόσιο διεθνές δίκαιο (γραπτή και προφορική δοκι¬ 
μασία) και το ιδιωτικό διεθνές δίκαιο (προφορική δοκιμα¬ 
σία): 

1. Γραπτή δοκιμασία: Η γραπτή εξέταση στο μάθημα αυτό 
συνίσταται σε ανάπτυξη από τους υποψηφίους θέματος από 
το δημόσιο διεθνές δίκαιο. Για την εξέταση αυτή παραχωρεί- 
ται χρόνος τριών (3) ωρών. 

2. Προφορική δοκιμασία: Οι υποψήφιοι καλούνται να ανα¬ 
πτύξουν δύο θέματα που τους υποβάλλονται υπό μορφή ερω¬ 
τήσεων από δύο εξεταστές ένας για το μάθημα του δημοσίου 
διεθνούς δικαίου και ένας για το μάθημα του ιδιωτικού διε¬ 
θνούς δικαίου), όπως περιγράφεται στην παρ. β) 1 του άρ¬ 
θρου 7 του παρόντος. 

ι) Από το δημόσιο διεθνές δίκαιο: 

1. Πηγές του δημοσίου διεθνούς δικαίου. 

α Το διεθνές έθιμο (διαμόρφωση, διαπίστωση, διεθνής 
πρακτική). 

β. Οι διεθνείς συνθήκες. (Το δίκαιο των διεθνών συνθηκών 
σύμφωνα με την Σύμβαση της Βιέννης του 1969). 

γ. Γενικές αρχές του δικαίου - επικουρικές πηγές (στοι¬ 
χεία). 

2. Σχέσεις διεθνούς και εσωτερικού δικαίου. 

α. Οι σχέσεις διεθνούς και εσωτερικού δικαίου, σύμφωνα 
με το διεθνές δίκαιο. 

β. Οι σχέσεις διεθνούς και εσωτερικού δικαίου σύμφωνα με 
το ελληνικό Σύνταγμα. (Σχετικές διατάξεις του Συντάγματος 

- Νομολογία ελληνικών δικαστηρίων - Η έννοια της νομοθετι¬ 
κής κύρωσης των διεθνών συνθηκών - Διατάξεις του Κανονι¬ 
σμού της Βουλής). 

3. Οι αρμοδιότητες των πολιτειακών οργάνων στις εξωτερι¬ 
κές σχέσεις σύμφωνα με το ελληνικό Σύνταγμα (Πρόεδρος 
της Δημοκρατίας - Πρωθυπουργός - Κυβέρνηση - Υπουργός 
Εξωτερικών). 

α. Το κράτος. 

Το έδαφος ως συστατικό στοιχείο του κράτους - Ο λαός - 
Η έννοια της εδαφικής κυριαρχίας. Η έννοια της κρατικής αρ¬ 
μοδιότητας (νομοθετική - δικαιοδοτική - εκτελεστική) - Τρό- 
ποι κτήσεως εδάφους - Περιορισμοί της εδαφικής κυριαρ¬ 
χίας - Η έννοια της εδαφικής ακεραιότητας. 

β. Ο θεσμός της αναγνώρισης εννόμων καταστάσεων στο 
διεθνές δίκαιο. Αναγνώριση κράτους, αναγνώριση κυβερνή¬ 
σεων, αναγνώριση εμπολέμων. Η μονομερής και η θεσμική μη 
αναγνώριση κράτους. 

γ. Η Σύμβαση της Βιέννης του 1961 για τις διπλωματικές 
σχέσεις και η Σύμβαση της Βιέννης του 1963 για τις προξενι¬ 
κές σχέσεις. Έννοια και περιεχόμενο της ετεροδικίας του 
κράτους. 

5. Οι διεθνείς οργανισμοί. (Εννοιολογικά χαρακτηριστικά 
των διεθνών οργανισμών - Διάκριση μεταξύ διακυβερνητικών 
και μη κυβερνητικών διεθνών οργανισμών - Τυπολογία των 
διεθνών οργανισμών - Σύσταση και διάλυση των διεθνών ορ¬ 
γανισμών - Νομική προσωπικότητα των διεθνών οργανισμών 

- Ιδιότητα μέλους διεθνούς οργανισμού - Εξωτερικές σχέ¬ 


σεις διεθνών οργανισμών - Ασυλίες και προνόμια των διεθνών 
οργανισμών). 

α. Ο Οργανισμός Ηνωμένων Εθνών (θεσμική οργάνωση - 
λειτουργία - αρμοδιότητες - κύριες δραστηριότητες). 

β. Το Συμβούλιο της Ευρώπης (θεσμική οργάνωση - λει¬ 
τουργία - αρμοδιότητες - κύριες δραστηριότητες). 

6. Τα άτομα ως φορείς δικαιωμάτων και υποχρεώσεων στο 
διεθνές δίκαιο. 

α. Η οικονομική και η περιφερειακή προστασία των ανθρω¬ 
πίνων δικαιωμάτων. 

β. Η προστασία ίων αλλοδαπών. 

γ. Ειδικές πληθυσμιακές ομάδες - Μειονότητες. 

δ. Τα άτομα ως φορείς υποχρεώσεων (πειρατεία - δουλε¬ 
μπόριο - τρομοκρατία - διακίνηση ναρκωτικών) - Η διεθνής 
ευθύνη των ατόμων (εγκλήματα κατά της ανθρωπότητας - 
εγκλήματα κατά της ειρήνης - εγκλήματα πολέμου). Ο θε¬ 
σμός της έκδοσης (στοιχεία). 

ε. Αλλοι φορείς δικαιωμάτων και υποχρεώσεων (Αγία 
Έδρα - Οικουμενικό Πατριαρχείο - Εθνικοαπελευθερωτικά 
κινήματα - Επαναστάτες που αναγνωρίστηκαν ως εμπόλε¬ 
μοι). 

7. Το σύγχρονο διεθνές δίκαιο της θάλασσας, σύμφωνα με 
την Σύμβαση των Η.Ε. για το Δίκαιο της θάλασσας του 1982. 
(Η Τρίτη Συνδιάσκεψη των Η.Ε. - Το πεδίο εφαρμογής της 
Σύμβασης των Η.Ε. για το Δίκαιο της θάλασσας - η ελληνική 
επικύρωση και ο κυρωτικός νόμος - Οι αρμοδιότητες του πα¬ 
ράκτιου κράτους στις θαλάσσιες και υποθαλάσσιες ζώνες. Οι 
γραμμές βάσης - Τα εσωτερικά ύδατα - Αιγιαλίτιδα ζώνη - Η 
συνορεϋουσα ζώνη - Τα διεθνή στενά - Η έννοια του αρχιπε- 
λαγικού κράτους - Υφαλοκρηπίδα - Αποκλειστική οικονομική 
ζώνη - Το καθεστώς των νήσων - Ανοικτή θάλασσα - Ο διε¬ 
θνής βυθός (περιοχή) - Οριοθετήσεις θαλασσίων ζωνών Πε¬ 
ρίκλειστα κράτη - Προστασία θαλασσίου περιβάλλοντος 
(στοιχεία) - Επίλυση των διαφορών (στοιχεία) - Η ελληνο¬ 
τουρκική διαφορά σχετικά με την υφαλοκρηπίδα στο Ανατο¬ 
λικό Αιγαίο (Η δικαιοδοτική και η πολιτική διαδικασία 1975- 
1978. Η Διάταξη και η Απόφαση του Διεθνούς Δικαστη¬ 
ρίου. 

8. Ο θεσμός της διεθνούς ευθύνης. (Έννοια της διεθνούς 
άδικης πράξης και διάκριση από την έννοια του διεθνούς 

.εγκλήματος - Λόγοι δημιουργίας διεθνούς ευθύνης - Λόγοι 
που αποκλείουν την διεθνή ευθύνη με έμφαση στα αντίμετρα 
- Προϋποθέσεις ύπαρξης διεθνούς ευθύνης - Πολιτειακά όρ¬ 
γανα, των οποίων οι πράξεις προκαλούν διεθνή ευθύνη. Διε¬ 
θνής ευθύνη οπό πράξεις ιδιωτών Ο θεσμός της διπλωματι¬ 
κής προστασίας - Οι συνέπειες της διεθνούς ευθύνης - Η 
κωδικοποιητική προσπάθεια της Επιτροπής Διεθνούς Δικαίου 
των Η.Ε.). 

9. Η απαγόρευση χρήσης βίας στις διεθνείς σχέσεις. Οι 
εξαιρέσεις. (Συλλογική ασφάλεια σύμφωνα με τον Χάρτη των 
Ηνωμένων Εθνών, με έμφαση στις αρμοδιότητες του Συμβου¬ 
λίου Ασφαλείας). 

10. Το διεθνές δίκαιο των ενόπλων συγκρούσεων. 

α. Το διεθνές ανθρωπιστικό δίκαιο (στοιχεία). 

β. Ο θεσμός της ουδετερότητας στο δίκαιο των ενόπλων 
συγκρούσεων. 

11. Η ειρηνική επίλυση των διεθνών διαφορών. (Πολιτικές 
και νομικές μέθοδοι - Έννοιες διαπραγμάτευσης, καλών 
υπηρεσιών, μεσολάβησης, συνδιαλλαγής - Διεθνή δικαιοδο- 
τικά όργανα. Διεθνής διαιτησία. Πρόσβαση των διαδίκων). 

ιι) Από το ιδιωτικό διεθνές δίκαιο: 

Στοιχεία ιδιωτικού διεθνούς δικαίου: ιθαγένεια, δημόσια 
τάξη, κατάσταση αλλοδαπών. Η κατοικία και η διαμονή ως 
συνδετικό στοιχεία και ειδικώτερα ως προς το δίκαιο που πρέ¬ 
πει να εφαρμόζεται ιδιαίτερα στις περιπτώσεις οικογενειακών 
και κληρονομικών σχέσεων. 

στ) Δίκαιο και πολιτική επί των διεθνών οικονομικών σχέ¬ 
σεων, θεωρητική και εφηρμοσμένη πολιτική οικονομία και 

δημόσια οικονομία (γραπτή και προφορική δοκιμασία). 

1. Γραπτή δοκιμασία: Οι υποψήφιοι καλούνται να αναπτύ¬ 
ξουν ένα θέμα Δικαίου και πολιτικής επί των διεθνών οικονο¬ 
μικών σχέσεων και ένα θέμα εφαρμοσμένης πολιτικής οικο¬ 
νομίας και δημόσιας οικονομίας. Για την γραπτή αυτή εξέταση 
παραχωρείται στους υποψηφίους χρόνος τεσσάρων (4) ωρών. 

2. Προφορική δοκιμασία: Οι υποψήφιοι καλούνται να ανα¬ 
πτύξουν ένα θέμα Δικαίου και πολιτικής επί των διεθνών οικο¬ 
νομικών σχέσεων και ένα θέμα εφαρμοσμένης πολιτικής οι¬ 
κονομίας και δημόσιας οικονομίας που τους υποβάλλονται 
υπό μορφή ερωτήσεων από δύο εξεταστές αντίστοιχα, όπως 
προβλέπεται στην παρ. β) 1 του άρθρου 7 του παρόντος. 

- Από το δίκαιο και πολιτική επί των διεθνών οικονομικών 
σχέσεων: 

Το νομικό και θεσμικό πλαίσιο της σύγχρονης παγκόσμιας 
οικονομίας: (α) Η ΘΑΤΤ και ο Παγκόσμιος Οργανισμός Εμπο¬ 
ρίου, η ελευθέρωση του διεθνούς εμπορίου και οι αρχές της, 
το σύστημα επίλυσης διαφορών, (β) η προβληματική της διε¬ 
θνούς ανάπτυξης, η Διάσκεψη των Ηνωμένων Εθνών για το 
Εμπόριο και την Ανάπτυξη, η αναπτυξιακή βοήθεια. Το Διε¬ 
θνές Νομισματικό Ταμείο, η Παγκόσμια Τράπεζα, το πρό¬ 
βλημα της υπερχρέωσης, (γ) διακίνηση κεφαλαίων και άμε¬ 
σες επενδύσεις, πολυεθνικές επιχειρήσεις, χαρακτηριστικά 
τους και σύγχρονος ρόλος, πρόσφατες τάσεις ελευθέρωσης 
και προστασίας των επενδύσεων, (δ) τα περιβαντολλογικά 
προβλήματα και η διεθνής αντιμετώπισή τους, (ε) η κίνηση 
των προσώπων και τα προβλήματα της μετανάστευσης. 

- Απά την θεωρητική οικονομία: 

- Το οικονομικό πρόβλημα, αίτια της οικονομικής δραστη¬ 
ριότητας, μορφές οικονομικής οργάνωσης, ο μηχανισμός των 
τιμών, τιμές υλικών αγαθών, τιμές συντελεστών παραγωγής, 
μορφές αγοράς (πλήρης ανταγωνισμός, μονοπώλιο, ολιγοπώ¬ 
λιο), σχηματισμός των τιμών, ζήτηση - προσφορά, κόστος πα¬ 
ραγωγής, εθνικό προϊόν και εθνικό εισόδημα, κατανάλωση, 
αποταμίευση, επένδυση, πολλαπλασιαστής, απασχόληση, 
πληθωρισμός και αντιπληθωρισμός, οικονομικές διακυμάν¬ 
σεις, θεωρία του χρήματος, (εσωτερική εξωτερική αξία του 
χρήματος, νομισματικά συστήματα κλπ.), διεθνείς νομισματι¬ 
κές σχέσεις και η εξέλιξή τους, διεθνές εμπόριο, (βασικές έν¬ 
νοιες, νόμος συγκριτικού κόστους, θεωρία των διεθνών συ¬ 
ναλλαγών), οικονομικές ενώσεις. 

- Από την εφαρμοσμένη πολιτική οικονομία: 

Αντικείμενο της οικονομικής πολιτικής, οργάνωση της οι¬ 
κονομίας, οικονομική μεγέθυνση και ανάπτυξη, δημοσιονο¬ 
μική πολιτική, γεωργική πολιτική, βιομηχανική πολιτική, πολι¬ 
τική απασχόλησης, πληθωρισμός, κοινωνική πολιτική, συναλ¬ 
λαγματική πολιτική, νομισματική πολιτική, ανταγωνισμός, 
Χρηματιστήριο. 

- Ελληνική οικονομία: (εθνικό προϊόν και εθνικό εισόδημα, 
απασχόληση, πληθωρισμός, ισοζύγιο εξωτερικών πληρωμών, 
διάρθρωση εξωτερικού εμπορίου). 

- Από τη δημόσια οικονομία: 

Οικονομικές λειτουργίες του κράτους, το μέγεθος του Δη¬ 
μόσιου Τομέα, κρατικός προϋπολογισμός, κατηγορίες δημο¬ 
σίων δαπανών, γενικές αρχές της φορολογίας, κατηγορίες 
φόρων, φορολογική εναρμόνιση με την Ευρωπαϊκή Ένωση, 
δημόσιος δανεισμός. Δημόσιες Επιχειρήσεις, κρατικοποιή¬ 
σεις, ιδιωτικοποιήσεις. 

2. Δεύτερεύοντα μαθήματα: 

α) Ιστορική και θεσμική διάσταση της ευρωπαϊκής ολοκλή¬ 
ρωσης: 

1. Το Σχέδιο Μάρσαλ και ο οργανισμός Ευρωπαϊκής Οικο¬ 
νομικής Συνεργασίας. 

2. Τα Σύμφωνα της Δουνκέρκης και των Βρυξελλών. 

3. Η ίδρυση του ΝΑΤΟ: α) Σκοποί β) πολιτικά και στρατιω¬ 
τικά όργανα. 

4. Το Συνέδριο της Χάγης. Το Συμβούλιο της Ευρώπης; 
α) σκοποί β) θεσμική διάρθρωση γ) δραστηριότητες. 


5. Το Σχέδιο Σουμάν και η Ευρωπαϊκή Κοινότητα Άνθρακα 
και Χάλυβα: α) σκοποί β) θεσμική διάρθρωση. 

6. Το ατελεσφόρητο εγχείρημα της Ευρωπαϊκής Αμυντικής 
Κοινότητας. 

7. Η ίδρυση της Δυτικο-Ευρωπαίκής Ένωσης: α) σκοποί β) 
θεσμική διάρθρωση γ) η επαναδραστηριοποίηση της ΔΕΕ 
(1984) δ) η Πλατφόρμα της Χάγης. 

8. Η Ευρωπαϊκή Οικονομική Κοινότητα και η Ευρωπαϊκή 
Κοινότητα Ατομικής Ενέργειας, α) σκοποί β) θεσμική διάρ¬ 
θρωση γ) μηχανισμοί λήψεως αποφάσεων δ) η έννοια της 
ύπερε θνικότητας. 

9. Η Ευρωπαϊκή Ζώνη Ελευθέρων Συναλλαγών: 
α) σκοποί β) θεσμική διάρθρωση γ) μετεξέλιξη. 

10. Το Σχέδιο Φουσέ και η «Ευρώπη των Πατρίδων-. 

11. Η κρίση της ΕΟΚ και ο συμβιβασμός του Λουξεμβούρ¬ 
γου. 

12. Η συγχώνευση των εκτελεστικών οργάνων των Ευρω¬ 
παϊκών Κοινοτήτων. 

13. Η Σύνοδος κορυφής της Χάγης (1969) και η πρώτη 
διεύρυνση των Ευρωπαϊκών Κοινοτήτων. 

14. Η Ευρωπαϊκή Πολιτική Συνεργασία. Από την Έκθεση 
του Λουξεμβούργου στην Ενιαία Ευρωπαϊκή Πράξη. 

15. Η δεύτερη και η τρίτη διεύρυνση της Ευρωπαϊκής Κοι¬ 
νότητας. 

16. Το Σχέδιο Συνθήκης για την ίδρυση της Ευρωπαϊκής 
Ένωσης (1984). 

17. Η Ενιαία Ευρωπαϊκή Πράξη. 

18. Η Συνθήκη για την Ευρωπαϊκή Ένωση (Συνθήκη του 
ΜββξΙγϊοΜ). 

Περιεχόμενο. Οικονομική και Νομισματική Ένωση (ΟΝΕ). 
Κοινή Εξωτερική Πολιτική και Πολιτική Ασφάλειας (ΚΕΠΠΑ). 

Η Συνεργασία στους τομείς Δικαιοσύνης και Εσωτερικών 
Υποθέσεων. Η Ευρωπαϊκή Ιθαγένεια και οι νέες πολιτικές. Η 
Αναθεώρηση της Συνθήκης για την Ευρωπαϊκή Ένωση. 

19. Οι σχέσεις της Ένωσης με τις χώρες της Μεσογείου και 
τις χώρες της Κεντρικής και Ανατολικής Ευρώπης (ΧΚΑΕ). Οι 
προοπτικές για τη νέα διεύρυνση της Ευρωπαϊκής Ενωσης με 
την Κύπρο και ΧΚΑΕ. Προβλήματα, συνέπειες. Η Ευρωπαϊκή 
Ένωση στο ευρύτερο διεθνές σύστημα. 

20. Η Ελλάδα στην Ευρωπαϊκή Κοινότητα / Ένωση. Προ¬ 
βλήματα, συνέπειες, προοπτικές. 

β) Στοιχεία αρχαίου ελληνικού, βυζαντινού και νεοελληνι¬ 
κού πολιτισμού. 

Α. ΑΡΧΑΙΟΣ ΕΛΛΗΝΙΚΟΣ ΠΟΛΙΤΙΣΜΟΣ 

1. Προϊστορική και πρωτοϊστορική εποχή, 
α) Αιγσιϊκός πολιτισμός. 

β) Μινωϊκός πολιτισμός, 
γ) Μυκηναϊκός πολιτισμός. 

2. Η προκλασσική εποχή, 

α) Ομηρική εποχή (ομηρικά έπη και ομηρικοί ύμνοι, Ησίο¬ 
δος). 

β) 0 πολιτισμός των Μυκηνών και ο Τρωϊκός πολιτισμός, 
γ) Προοωκρατικοί φιλόσοφοι (από τον Θαλή ως τον Δημό¬ 
κριτο). 

3. Κλασσικοί συγγραφείς 

α) Ποιητές, ιστορικοί, φιλόσοφοι, ρήτορες. 

4. Η κλασσική τέχνη των Ελλήνων. 

α) Αρχιτεκτονική (Παρθένων, Ερεχθείον, Ναός Ποσειδώ- 
νος, Εφεσίας Αρτέμιδος). 
β) Γλυπτική (Φειδίας, Πολύκλειτος, Πολύγνωτος), 
γ) Ζωγραφική (Ευρήματα Βεργίνας). 

5. Η «πόλις» και η πολιτική τέχνη των Ελλήνων. 

α) Η έννοια της «πόλεως» και της πολιτικής κοινωνίας, 
β) Οι έννοιες; δημοκρατία, ελευθερία, πολίτης, 
γ) Η «Πολιτεία» του Πλάτωνα και τα «Πολιτικά» του Αριστο¬ 
τέλη. 

6. Μετακλασσική ή ελληνιστική εποχή 

α) Τα φιλοσοφικά συστήματα ή φιλοσοφικές σχολές. 

β) Η πολιτική και πολιτισμική εξάπλωση του Ελληνισμού (Μ. 
Αλέξανδρος και Διάδοχοι). 

7. Το τέλος του αρχαίου ελληνικού κόσμου. 

α) Η ρωμαϊκή κυριαρχία και ο ελληνιστικός κόσμος της ανα¬ 
τολικής Μεσογείου. 

β) Ο Νεοπλατωνισμός (Πλωτίνος και νεοπλατωνικοί φιλό¬ 
σοφοι). 

γ) Η μετάγγιση της αρχαίας ελληνικής σκέψης στους Αρα¬ 
βες με τις κατακτήσεις των ανατ. Επαρχιών του βυζαντινού / 
ανατ. Ρωμαϊκού κράτους. 

Β. ΒΥΖΑΝΤΙΝΟΣ ΠΟΛΙΤΙΣΜΟΣ 

1. Πρωτοβυζαντινός πολιτισμός / πατερική εποχή. 

α) Οι Ρωμαίοι στην εξελληνισμένη ανατ. Μεσόγειο και η 
διορατικότητα του Μ. Κωνσταντίνου. 

β) Η εμφάνιση του Χριστιανισμού: η σημασία του για την δη¬ 
μιουργία ενός νέου κόσμου. 

γ) Οι μεγάλοι πατέρες της Εκκλησίας, οι πρώτες Οικουμενι¬ 
κές Σύνοδοι (Σύνοδος Νίκαιας: το σύμβολο της πϊστεως). 

2. Ο πλήρης εξελληνισμός του ανατ. Ρωμαϊκού κράτους: η 
βυζαντινή αυτοκρατορία (από τον Ηράκλειο, περ. 600 μ X. 
κ.ε.). 

α) Οι αιρέσεις; ο αντίλογος του ελληνικού λόγου στην έν¬ 
νοια του θρησκευτικού δόγματος. 

β) Οι εκπρόσωποι της Χριστιανικής σκέψης στην Ελλην. 
Ανατολή. 

γ) Η καλλιέργεια των ελληνικών γραμμάτων. 

3. Οι τελευταίοι αιώνες του Βυζαντίου (11ος - 15ος αι.). 

β. Η βυζαντινή τέχνη. 

Γ. ΝΕΟΕΛΛΗΝΙΚΟΣ ΠΟΛΙΤΙΣΜΟΣ 

1. Η νεοελληνική ποίηση και πεζογραφία κι οι κυριώτεροι 
εκπρόσωποί τους από τον 15ο αιώνα μέχρι σήμερα και ιδιαί¬ 
τερα κατά τον 20 αιώνα. Τα ελληνικά δημώδη έπη και το δη¬ 
μοτικό τραγούδι. 

2. Νεοελληνικά θέατρο και ειδικώτερα: 

Μεγάλοι έλληνες θεατρικοί συγγραφείς και ηθοποιοί του 
20ού αιώνα. 

3. Νεοελληνική μουσική: 

Οι μουσουργοί της νεώτερης Ελλάδος. 

4. Εικαστικές τέχνες: 

Η ελληνική ζωγραφική από τον 16ο αιώνα μέχρι σήμερα. 
Γλύπτες, χαράκτες του 19ου και του 20ου αιώνα, σχολές και 
πρόσωπα. 

5. Οι αρχαιολογικές έρευνες στην Ελλάδα και η ιστορική 
σημασία τους. 

6. Τα υπάρχοντα και λειτουργούντα Κέντρα (ή Ινστιτούτα) 
Ελληνικών Σπουδών (Ελληνικό Ινστιτούτο Βυζαντινών και Με¬ 
ταβυζαντινών Σπουδών στην Βενετία, Κέντρο Κλασικών 
Σπουδών στην Νέα Υόρκη). 

7. Τα παραρτήματα του Ιδρύματος Ελληνικού Πολιτισμού 
και οι άλλες συναφείς δραστηριότητες για την προβολή του 
Ελληνικού Πολιτισμού του Ιδρύματος αυτού. 

8. Οι οργανισμοί (Νομικά πρόσωπα Δημοσίου και Ιδιωτικού 
Δικαίου) που υπάρχουν με σκοπό την υποστήριξη ή την ενί¬ 
σχυση των Ελλήνων Ομογενών της Διασποράς. 

γ) Η παγκόσμια γεωγραφία: 

Φυσική, πολιτική και οικονομική παγκόσμια γεωγραφία και 
ιδιαίτερα των Βαλκανικών χωρών, της Μεσογείου και των χω¬ 
ρών της Ευρωπαϊκής Ένωσης. 

δ) Ναυτικό δίκαιο: 

1. Έννοια του πλοίου και του πλωτού ναυπηγήματος και ση¬ 
μασία αυτής - ελληνική εθνικότητα πλοίων - εμπράγματο κα¬ 
θεστώς του πλοίου (ιδίως κυριότητα και υποθήκη) - ναυτι¬ 
λιακά έγγραφα του πλοίου. 

2. Προσωπικό των πλοίων και πλωτών ναυπηγημάτων (σύμ¬ 
βαση ναυτολόγησης πλοιάρχου, εξουσίες και καθήκοντα του 
πλοιάρχου, σύμβαση ναυτολόγησης μέλους πληρώματος, δι¬ 
καιώματα και υποχρεώσεις των μελών του πληρώματος, κρα¬ 
τική ρύθμιση της σύμβασης ναυτολόγησης. 


3. Ασφάλεια πλοίων και ναυσιπλοΐας (νομοθετικές πηγές 
(εσωτερικές και διεθνείς) - επιθεωρήσεις πλοίων - νηογνώ¬ 
μονες - εξουσίες κράτους σημαίας και παρακτίου κρό¬ 
τους). 

4. θαλάσσια αρωγή (έννοια, δικαιώματα παρακτίου κρά¬ 
τους, υποχρέωση παροχή αρωγής). 

5. Ναυάγια (παροχή βοήθειας σε ναυαγήσαντα πλοία, προ¬ 
στασία ναυαγίων) - ναυτικά ατυχήματα με ή χωρίς θαλάσσια 
ρύπανση (εξουσίες και καθήκοντα Προξενικής Αρχής). 

ε) Οργανισμός Υπουργείου Εξωτερικών (Ν. 419/76). 

στ) Σύνταξη κειμένου στην ελληνική και αγγλική γλώσσα με 
χρήση ηλεκτρονικού υπολογιστή. 

Δακτυλογράφηση δέκα ως δώδεκα τουλάχιστον στίχων ελ¬ 
ληνικού κοι αγγλικού κειμένου από αντιγραφή. 

3. Δοκιμασία - Συνέντευξη 

Με το πέρας της εξέτασης των δευτερευόντων μαθημά¬ 
των, οι υποψήφιοι καλούνται να υποβληθούν στη δοκιμασία - 
συνέντευξη. Αυτή ουνϊσταται σε προφορικές ερωτήσεις που 
τίθενται από τα μέλη της Επιτροπής για να δοθεί δυνατότητα 
στον υποψήφιο να αναδείξει την προσωπικότητά του και να 
διαπιστωθεί αν διαθέτει τα προσόντα και τις ικανότητες που 
απαιτούνται για την άσκηση των καθηκόντων του διπλωματι¬ 
κού υπαλλήλου. Με τις ερωτήσεις αυτές που είναι γενικού πε¬ 
ριεχομένου (διπλωματικού, οικονομικού, πολιτικού και γενι¬ 
κότερα πνευματικού), επιδιώκεται η διαμόρφωση εν γένει 
γνώμης για την προσωπικότητα του διαγωνιζόμενου. Συγχρό¬ 
νως, ελέγχεται ο βαθμός της αντιλήψεώς του, η κρίση, η ευ¬ 
στροφία, η οξύνοια, η αυτοκυριαρχία και η εκφραστική του 
ικανότητα. 

Η δοκιμασία - συνέντευξη διενεργείται από την Εξεταστική 
Επιτροπή και δύο εξεταστές ειδικών γνώσεων οι οποίοι ορίζο¬ 
νται με την ίδια Υπουργική Απόφαση που καθορίζει τα της λει¬ 
τουργίας και σύνθεσης της Εξεταστικής Επιτροπής. 

4. Προαιρετικά μαθήματα. 

Οι διαγωνιζόμενοι δικαιούνται να εξετασθούν προαιρετικά 
και σε μία ή περισσότερες άλλες γλώσσες, από τις προβλεπό- 
μενες στο άρθρο 5 παρ. 4 του παρόντος. Η δοκιμασία στις 
γλώσσες αυτές γίνεται όπως ορίζεται για την εξέταση στη 
γαλλική και αγγλική γλώσσα. 

Αρθρο 7 

Γραπτή και προφορική δοκιμασία 

Η δοκιμασία στα πρωτεύοντα μαθήματα του διαγωνισμού 
είναι γραπτή και προφορική. 

Στα δευτερεύοντα μαθήματα του διαγωνισμού εκτός οπό 
τον ηλεκτρονικό υπολογιστή, η δοκιμασία είναι μόνο προφο¬ 
ρική. 

α) Γραπτή δοκιμασία: 

1. Για τη γραπτή δοκιμασία, ο Πρόεδρος της Εξεταστικής 
Επιτροπής ή ο αναπληρωτής του και ο εξεταστής ή οι εξετα¬ 
στές (κατά περίπτωση) εκάστου των πρωτευόντων μαθημά¬ 
των επιλέγουν την ημέρα της εξέτασης του μαθήματος πέντε 
τουλάχιστον θέματα ή κείμενα για μετάφραση στις ξένες 
γλώσσες. Η τελική επιλογή του ενός εκ των πέντε θεμάτων γί¬ 
νεται με κλήρο. Ειδικώτερα, για το μάθημα της ελληνικής και 
παγκόσμιας διπλωματικής ιστορίας: α) από το Συνέδριο της 
Βιέννης μέχρι το 1945 και β) από το 1945 μέχρι σήμερα - 
εθνικά θέματα επιλέγονται δέκα θέματα (πέντε από την α) 
ενότητα και πέντε από την β) ενότητα). Η τελική επιλογή των 
2 εκ των 10 θεμάτων γίνεται με κλήρο. Κατά τον ίδιο τρόπο, 
για το μάθημα του Δικαίου και πολιτικής επί των διεθνών οικο¬ 
νομικών σχέσεων, θεωρητικής και εφαρμοσμένης πολιτικής 
οικονομίας και δημόσιας οικονομίας επιλέγονται δέκα θέματα 
(πέντε από το Δίκαιο και πολιτική επί των διεθνών οικονομι¬ 
κών σχέσεων και πέντε από την θεωρητική και εφαρμοσμένη 
πολιτική οικονομία και δημόσια οικονομία), Η τελική επιλογή 
των 2 εκ των 10 θεμάτων γίνεται με κλήρο. 

2. Η γραπτή δοκιμασία γίνεται με την επίβλεψη του Προέ- 

δρου της Εξεταστικής Επιτροπής, ή του αναπληρωτή του, του 
εξεταστή του σχετικού μαθήματος και του ενός τουλάχιστον 
Γραμματέως. Απαγορεύεται στους διαγωνιζόμενους να αλλη- 
λοβοηθούνται κατά την ώρα της δοκιμασίας και να χρησιμο¬ 
ποιούν βιβλία ή σημειώσεις με ποινή αποβολής τους από τον 
διαγωνισμό. Σε περίπτωση αποβολής διαγωνιζομένου για το 
λόγο αυτό, ο ένας από τους δύο γραμματείς συντάσσει πρα¬ 
κτικό που υπογράφεται από τον Πρόεδρο της Εξεταστικής 
Επιτροπής και τον εξεταστή του σχετικού μαθήματος. Εάν 
υποψήφιος δεν εμφανιαθεί κατά την εξέταση (γραπτή ή προ¬ 
φορική) του μαθήματος, αποκλείεται από την υπόλοιπη εξέ¬ 
ταση. 

3. Η γραπτή δοκιμασία γίνεται σε χαρτί που φέρει τη σφρα¬ 
γίδα του Υπουργείου Εξωτερικών. Στην επάνω αριστερή γω¬ 
νία αναγράφονται τα στοιχεία του διαγωνιζομένου που καλύ¬ 
πτονται με σκούρο χαρτί. Μετά το πέρας της εξετάσεως τα 
γραπτά παραδίδονται στον εξεταστή, ο οποίος, ευθύς αμέ¬ 
σως τα διορθώνει επί τόπου και βαθμολογεί με ερυθρό με¬ 
λάνι. 

4. Η ικανότητα χρήσης ηλεκτρονικού υπολογιστού εξακρι¬ 
βώνεται με δοκιμασία που γίνεται με αντιγραφή κειμένου από 
δέκα έως δώδεκα στίχους. 

β) Προφορική δοκιμασία: 

1. Η προφορική δοκιμασία στα πρωτεύοντα και δευτερόντα 
μαθήματα (πλην του ηλεκτρονικού υπολογιστή) γίνεται δημό¬ 
σια και παρευρίσκονται σ' αυτήν τουλάχιστον ο Πρόεδρος της 
Εξεταστικής Επιτροής ή ο Αναπληρωτής του. ο εξεταστής ή οι 
εξεταστές (κατά περίπτωση) του μαθήματος και ένας από 
τους Γραμματείς. Ο εξεταστής ή οι εξεταστές εκάστου μαθή¬ 
ματος προετοιμάζουν αριθμό ερωτήσεων, αναφερομένων σε 
γενικότερα αντικείμενα της εξεταστέας ύλης κάθε μαθήμα¬ 
τος, που γράφονται σε κλήρους διπλάσιους από το συνολικό 
αριθμό υποψηφίων. Ειδικώτερα, οι ερωτήσεις του μαθήματος 
της ελληνικής και παγκόσμιας διπλωματικής ιστορίας: α) από 
το Συνέδριο της Βιέννης μέχρι το 1945 και β) από το 1945 
έως σήμερα - εθνικά θέματα, πρέπει να αποτελούνται από 
δύο σκέλη (ένα από την α) ενότητα και ένα από την β) ενό¬ 
τητα) τα οποία εξετάζονται από τον ίδιο εξεταστή. Κατά τον 
ίδιο τρόπο, οι ερωτήσεις του μαθήματος του διεθνούς δικαίου 
πρέπει να αποτελούνται από δύο σκέλη, από τα οποία το ένα 
θα αναφέρεται στο δημόσιο διεθνές δίκαιο και το άλλο στο 
ιδιωτικό διεθνές δίκαιο και τα οποία εξετάζονται από δύο δια¬ 
φορετικούς εξεταστές. Τέλος, το αυτό ισχύει και για το μά¬ 
θημα του Δικαίου και πολιτικής επί των διεθνών οικονομικών 
σχέσεων, θεωρητικής και εφαρμοσμένης πολιτικής οικονο¬ 
μίας και δημόσιας οικονομίας του οποίου οι ερωτήσεις πρέπει 
να αποτελούνται από δύο σκέλη (ένα από το Δίκαιο και πολι¬ 
τική επί των διεθνών οικονομικών σχέσεων κι ένα από την θε¬ 
ωρητική και εφαρμοσμένη πολιτική οικονομία και δημόσια οι¬ 
κονομία) τα οποία εξετάζονται από δύο διαφορετικούς εξετα¬ 
στές. Κατά την εξέταση αυτή ο Πρόεδρος καθώς και τα μέλη 
της Εξεταστικής Επιτροπής μπορούν να υποβάλλουν κατά 
την κρίση τους ερωτήσεις στον εξεταζόμενο. Η σειρά εξέτα¬ 
σης κάθε διαγωνιζομένου καθορίζεται με κλήρο κατά την 
έναρξη της εξέτασης του σχετικού μαθήματος. Σύμφωνα με 
τη σειρά αυτή, προσέρχεται κάθε υποψήφιος και λαμβάνει 
δύο ερωτήσεις - κλήρους. Από τους κλήρους αυτούς ο διαγω- 
νιζόμενος επιλέγει εκείνον που περιέχει την ερώτηση στην 
οποία επιθυμεί να εξετασθεί, ενώ ο κλήρος που δεν επιλέγε¬ 
ται από τον εξεταζόμενο καταστρέφεται. Εξέταση στην ίδια 
ερώτηση άλλου διαγωνιζομένου απαγορεύεται. Μόλις εξετα¬ 
σθεί ο κάθε υποψήφιος χωριστά, βαθμολογείται με ερυθρό 
μελάνι από τον εξεταστή σε δελτίο που το υπογράφει. Τα 
δελτία αυτά τοποθετούται σ' ένα σφραγισμένο κουτί. 

2. Για την προφορική δοκιμασία στην ελληνική και στις ξέ¬ 
νες γλώσσες, ο διαγωνιζόμενος παίρνει για κάθε ειδική εξέ¬ 


ταση μία οπό τις ερωτήσεις - κλήρους που έχουν προετοιμα- 
ιμαστεί και αντιστοιχούν σε ορισμένο για ανάγνωση κείμενο. 

Άρθρο 8 
Συντελεστές 

Η αξία καθενός από τα μαθήματα του διαγωνισμού που 
αναφέρονται στο άρθρο 5 του διατάγματος αυτού προσδιορί¬ 
ζεται από συντελεστή που είναι ο αριθμός οκτώ (8) για τα 
πρωτεύοντα μαθήματα και τη δοκιμασία - συνέντευξη. Για τα 
υπόλοιπα μαθήματα, (δευτερεύοντα και προαιρετικά), συντε¬ 
λεστής είναι ο αριθμός πέντε (5) εκτός από τον ηλεκτρονικό 
υπολογιστή, του οποίου συντελεστής είναι ο αριθμός δύο (2). 

Άρθρο 9 

Διεξαγωγή Διαγωνισμού - Αποτελέσματα 

Η κλίμακα βαθμολογίας είναι 0-10 σε ακεραίους αριθ¬ 
μούς. 

1. Η βαθμολογία στη δοκιμασία της ελληνικής γλώσσας 
εξάγεται ως εξής: 

α) Ένας βαθμός δίδεται για τη δοκιμασία στην ελληνική 
γλώσσα από τον εξεταστή του μαθήματος αυτού πάνω στο 
γραπτό κείμενο για την ανάπτυξη του θέματος της έκθεσης 
ιδεών. 

β) Δεύτερος βαθμός δίδεται στην προφορική εξέταση του 
μαθήματος αυτού. 

γ) Οι δύο αυτοί χωριστοί βαθμοί προσθέτοντας το ημιάθροι- 
σμα δε είναι ο βαθμός στο μάθημα της ελληνικής γλώσσας. 
Όσοι δεν πάρουν το βαθμό τουλάχιστον έξι (6) στη δοκιμασία 
στην ελληνική γλώσσα, αποκλείονται απάτην περαιτέρω συμ¬ 
μετοχή στο διαγωνισμό. 

2. Η βαθμολογία στη δοκιμασία της γαλλικής και αγγλικής 
γλώσσας εξάγεται ως εξής: 

Προσθέτονται οι βαθμοί που δόθηκαν: 

α) Στην έκθεση ιδεών. 

β) Στις γραπτές μεταφράσεις (για τις μεταφράσεις προσθέ- 
τονται οιδύοβαθμοίπου δόθη καν χωριστά και το ημιάθροισμα 
δίνει τον βαθμό των μεταφράσεων). 

γ) Στην ανάγνωστη και τον έλεγχο της ικανότητας της προ¬ 
φορικής εκφράσεως στην ξένη γλώσσα. 

Το άθροισμά τους διαιρείται με τον αριθμό τρία. 

Όσοι δεν πέτυχαν βαθμό τουλάχιστον έξι (6) σε κάθε μία 
χωριστά από τις γλώσσες αγγλικά και γαλλικά αποκλείονται 
από την περαιτέρω συμμετοχή στο διαγωνισμό. 

3. Η βαθμολογία στο μάθημα της ελληνικής και παγκόσμιας 
διπλωματικής ιστορίας: α) από το Συνέδριο της Βιέννης μέχρι 
το 1945 και β) από το 1945 μέχρι σήμερα - εθνικά θέματα 
εξάγεται ως εξής: 

α) Ένας βαθμός δίδεται για τη γραπτή ανάπτυξη θέματος 
της ελληνικής και παγκόσμιας διπλωματικής ιστορίας από το 
Συνέδριο της Βιέννης μέχρι το 1945 και δεύτερος βαθμός δί¬ 
δεται για την γραπτή ονάπτυξη θέματος ελληνικής και παγκό¬ 
σμιας διπλωματικής ιστορίας από το 1945 μέχρι σήμερα - 
εθνικά θέματα από τον ίδιο εξεταστή. Το ημιάθροισμα των 
δύο αυτών χωριστών βαθμών αποτελεί το βαθμό της γραπτής 
δοκιμασίας στο μάθημα αυτό. 

β) Με τον ίδιο τρόπο δύο χωριστοί βαθμό δίδονται από τον 
ίδιο εξεταστή και στην προφορική δοκιμασία. Το ημιάθροισμα 
τους αποτελεί τον βαθμό της προφορικής δοκιμασίας. 

γ) Οι βαθμοί της γραπτής και της προφορικής δοκιμασίας 
προσθέτονται, το ημιάθροισμα δε είναι ο βαθμός στο μάθημα 
της ελληνικής και παγκόσμιας διπλωματικής ιστορίας: α) από 
το Συνέδριο της Βιέννης μέχρι το 1945 και β) από το 1945 μέ¬ 
χρι σήμερα - εθνικά θέματα. Όσοι δεν πάρουν το βαθμό του¬ 
λάχιστον έξι (6), αποκλείονται από την περαιτέρω συμμετοχή 
στο διαγωνισμό. 

4. Η βαθμολογία στο μάθημα του δημοσίου και ιδιωτικού 
διεθνούς δικαίου εξάγεται ως εξής: 

α) Ένας βαθμός δίδεται στην γραπτή εξέταση στο δημόσιο 
διεθνές δίκαιο. 

3) Ένας βαθμός δίδεται στην προφορική εξέταση του δη¬ 
μοσίου διεθνούς δικαίου από ένα εξεταστή και ένας βαθμός 
στην προφορική εξέταση του ιδιωτικού διεθνούς δικαίου από 
άλλο εξεταστή. Το ημιάθροισμα των δύο αυτών εξετάσεων δί¬ 
δει τον βαθμό της προφορικής εξετάσεως. 

γ) Προσθέτονται οι βαθμοί που δόθηκαν χωριστά για την 
γραπτή και προφορική εξέταση. Το ημιάθροισμα δίδει τον τε¬ 
λικό βαθμό στο διεθνές δίκαιο, που πρέπει να είναι τουλάχι¬ 
στον έξι (6). Όσοι δεν συγκεντρώνουν μέσο όρο βαθμολογίας 
τον βαθμόν αυτόν, αποκλείονται από την περαιτέρω συμμε¬ 
τοχή στον διαγωνισμό. 

5. Η βαθμολογία στο μάθημα του Δικαίου και πολιτικής επί 
των διεθνών οικονομικών σχέσεων, της θεωρητικής και εφαρ¬ 
μοσμένης πολιτικής οικονομίας και της δημόσιας οικονομίας, 
εξάγεται ως εξής: 

α) Ένας βαθμός δίδεται για την γραπτή ανάπτυξη θέματος 
του Δικαίου και πολιτικής επί των διεθνών οικονομικών σχέ¬ 
σεων από έναν εξεταστή. Δεύτερος βαθμός δίδεται για την 
γραπτή ανάπτυξη θέματος της θεωρητικής και εφαρμοσμέ¬ 
νης πολιτικής οικονομίας και της δημόσιας οικονομίας από 
άλλο εξεταστή. Το ημιάθροισμα των δύο αυτών χωριστών 
βαθμών δίδει τον βαθμό της γραπτής δοκιμασίας του μαθήμα¬ 
τος. 

β) Με τον ίδιο τρόπο, δύο χωριστοί βαθμοί δίδονται από 
τους δύο εξεταστές και στην προφορική δοκιμασία. Το ημιά- 
θροισμα των δύο αυτών βαθμών αποτελεί τον βαθμό της προ¬ 
φορικής δοκιμασίας του μαθήματος. 

γ) Προσθέτονται οι βαθμοί της γραπτής και προφορικής δο¬ 
κιμασίας Το ημιάθροισμα δίδει τον τελικό βαθμό στο μάθημα 
του Δικαίου και πολιτικής επί των διεθνών οικονομικών σχέ¬ 
σεων, θεωρητικής και εφαρμοσμένης πολιτικής οικονομίας 
και δημόσιας οικονομίας, που πρέπει να είναι τουλάχιστον έξι 
(6). Όσοι δεν συγκεντρώνουν μέσο όρο βαθμολογίας τον 
βαθμό αυτό, αποκλείονται από την περαιτέρω συμμετοχή 
στον διαγωνισμό. 

6. Για την δοκιμασία - συνέντευξη του άρθρου πέντε (5) πα¬ 
ράγραφος 3 του διατάγματος αυτού δίδεται ιδιαίτερος βαθ¬ 
μός που εξάγεται ως εξής: 

Ένας βαθμός δίδεται στις απαντήσεις των ερωτήσεων που 
υποβάλλονται από κάθε μέλος της Εξεταστικής Επιτροπής 
και τους δύο εξεταστές ειδικών γνώσεων. Τόσο τα μέλη της 
Επιτροπής όσο και οι εξεταστές οφείλουν να υποβάλλουν 
στους υποψήφιους από μία τουλάχιστον ερώτηση. Το σύνολο 
των βαθμών διαιρείται δια του αριθμού των μελών της Επιτρο¬ 
πής και των εξεταστών και το πηλίκον αυτού είναι ο βαθμός 
στην δοκιμασία - συνέντευξη. Όσοι υποψήφιοι δεν συγκε¬ 
ντρώσουν τον βαθμό τουλάχιστον έξι (6) θεωρούνται αποτυ- 
χόντες στις εξετάσεις. 

7. θεωρούνται ότι πέτυχαν στις εξετάσεις εκείνοι των 
οποίων το σύνολο της βαθμολογίας: των πρωτευόντων μαθη¬ 
μάτων, των δευτερευόντων μαθημάτων και της δοκιμασίας - 
συνέντευξης όταν διαιρεθεί δια του αριθμού των μαθημάτων 
(13) δίνει βαθμό τουλάχιστον έξι (6). 

Αρθρο 10 

1. Δικαίωμα συμμετοχής στις εξετάσεις των προαιρετικών 
γλωσσών έχουν εκείνοι, οι οποίοι έχουν επιτύχει στις εξετά¬ 
σεις σύμφωνα με το άρθρο 9 παρ. 7 του παρόντος και κατα¬ 
λαμβάνουν τις θέσεις για τις οποίες έχει προκηρυχθεί ο δια¬ 
γωνισμός. 

2.0 διαγωνισμός θεωρείται ότι έληξε, εάν από όσους πέτυ¬ 
χαν, κατά την έννοια της προηγούμενης παραγράφου, δεν 
έχει δηλώσει κανείς ότι επιθυμεί να εξεταστεί σε μία ή περισ¬ 
σότερες ξένες γλώσσες. 

3. Μετά τη δοκιμασία στις προαιρετικές ξένες γλώσσες 


όσοι βαθμοί είναι κατώτεροι από το έξι (6) διαγράφονται και οι 
διογωνιζόμενοι θεωρούνται ότι δεν υπέστησαν τη δοκιμασία 
αυτή. 

Άρθρο 11 
Σειρά επιτυχίας 

1. Η σειρά επιτυχίας των υποψηφίων καθορίζεται με την 
ακόλουθη διαδικασία: Κάθε βαθμός επιτυχίας στα πρωτεύο¬ 
ντα, στη δοκιμασία - συνέντευξη, στα δευτερεύοντα και προ¬ 
αιρετικά μαθήματα υπό την προϋπόθεση της παραγράφου 3 
του προηγούμενου άρθρου, πολλαπλσσιάξεται με το συντε¬ 
λεστή που εκφράζει την αξία κάθε μαθήματος, και της δοκι¬ 
μασίας - συνεντεύξεως (θ, 5 και 2), σύμφωνα με το άρθρο θ 
του Διατάγματος αυτού. 

Τα ανωτέρω γινόμενα καταχωρούνται σε πίνακα βαθμολο¬ 
γίας και το άθροισμά τους καθορίζει τη σειρά επιτυχίας. 

Σε περίπτωση ισοψηφίας, η οειρά επιτυχίας καθορίζεται με 
κλήρωση παρουοία των ενδιαφερομένων. 

2. Σύμφωνα με τα ανωτέρω αποτελέσματα συντάσσεται 
πρακτικό, το οποίο υπογράφουν ο Πρόεδρος και τα Μέλη της 
εξεταστικής Επιτροπής, όλοι οι εξεταστές και ο Γραμματέας 
ή οι Γραμματείς. Σ’ αυτό επισυνάπτεται και ο πίνακας βαθμο¬ 
λογίας αφού τον υπογράψουν όσοι υπογράφουν και το πρα¬ 
κτικό. 

Άρθρο 1 2 

Τ ο πρακτικό αποτελεσμάτων που συντάσσεται σύμφωνα με 
τις διατάξεις του προηγούμενου άρθρου, καθώς και οι πίνα- 
νακες βαθμολογίας των επιτυχόντων ανακοινώνονται δημό¬ 
σια στους διαγωνιζόμενους. 

Άρθρο 13 

Η διάρκεια φοιτήοεως στο Κέντρο Διπλωματικών Σπουδών 
ορίζεται εννεάμηνη. Κατά το τελευταίο τρίμηνο, οι υποψήφιοι 
Ακόλουθοι Πρεσβείας θα υπηρετούν παράλληλο και σε Γρα¬ 
φεία και Διευθύνσεις του Υπουργείου για πρακτική εξά¬ 
σκηση. 

Άρθρο 14 

Τα μαθήματα που διδάσκονται για την εκπαίδευση των υπο- 
Ροψηφίων Ακολούθων Πρεσβείας οτο Κέντρο Διπλωματικών 
Σπουδών είναι τα εξής; 
α. Διεθνείς σχέσεις, 
β. Ευρωπαϊκή Ένωση, 
γ. θέματα δημόσιας διοίκησης, 
δ. Πολιτιστικά θέματα, 
ε. θέματα ελληνικής εξωτερικής πολιτικής, 
στ. Προξενική πρακτική, 
ζ. Εθιμοτυπία - Δημόσιες σχέσεις, 
η. Τεχνική διαπραγματεύσεων, 
θ. Χρήση ηλεκτρονικών υπολογιστών, 
ι. Οργάνωση ΥΠ.ΕΞ 

ια. Διπλωματική πρακτική. Ορολογία - σύνταξη διπλωματι¬ 
κών κειμένων. 

2. Εκτός των ανωτέρω μαθημάτων, στο Κέντρο Διπλωματι¬ 
κών Σπουδών γίνονται και διαλέξεις επί διαφόρων θεμάτων, 
επί των οποίων δεν εξετάζονται οι σπουδαστές. 

3. Κατά τη διάρκεια των σπουδών, γίνονται περιοδικές εξε¬ 
τάσεις, ανάλογα με την φύση, το σκοπό και τη χρονική διάρ¬ 
κεια του μαθήματος και τελικές μετά την ολοκλήρωση της δι¬ 
δασκαλίας όλων των μαθημάτων που προβλέπει η παρ. 1 του 
παρόντος άρθρου. 

Οι περιοδικές εξετάσεις γίνονται από τους διδάσκοντες και 

περιλαμβάνουν όλα τα μαθήματα της παρ. 1. Οι τελικές εξε¬ 
τάσεις γίνονται από την Εξεταστική Επιτροπή του άρθορυ 3, 
εδάφιο β' του Ν. 962/79. 

Αρθρο 15 

Γία την εκτίμηση της επίδοσης των εκπαιδευτικών λαμβά- 
Ράνονται υπόψη τα ακόλουθα στοιχεία, με ξεχωριστό για κα¬ 
θένα απ’ αυτό συντελεστή. Η βαθμολογία κλιμακώνεται απόΟ 
- 10 . 

Συντελεστής: 

α) Περιοδικές εξετάσεις 3. 

β) Τελικές εξετάσεις 6. 

γ) Ενεργός συμμετοχή (εκδηλώνεται με εύστοχες απαντή¬ 
σεις και παρεμβάσεις στις συζητήσεις που διεξάγονται κατά 
τη διάρκεια φοίτησης) 3. 

δ) Προσόντα αντιπροσωπευτικής ικανότητας (γενική αντί¬ 
ληψη, κρίση και ευστροφία πνεύματος, μεθοδικότητα) 35. 

2. Στην περίπτωση που οι καθηγητές οι οποίοι διδάσκουν 
και βαθμολογούν ένα μάθημα είναι περισσότεροι από ένας, ο 
βαθμός στο μάθημα αυτό είναι ο μέσος όρος που προκύπτει. 

3. Ο τελικός βαθμός των περιοδικών εξετάσεων εκάστου 
μαθήματος είναι ο μέσος όρος όλων των βαθμών, που έλαβε ο 
σπουδαστής στο μάθημα αυτό κατά τη διάρκεια της φοίτη¬ 
σης. θεωρείται επιτυχών εκείνος ο οποίος συγκέντρωσε του¬ 
λάχιστον τον βαθμό έξι (6). 

4. Ο τελικός βαθμός της ενεργούς συμμετοχής εκάστου 
μαθήματος είναι ο μέσος όρος των βαθμών ενεργούς συμμε¬ 
τοχής που έλαβε ο υποψήφιος από τον ή τους διδάσκοντες 
καθηγητές του μαθήματος αυτού, θεωρείται επιτυχών εκεί¬ 
νος ο οποίος συγκέντρωσε τουλάχιστον τον βαθμό έξι (6). 

5. Κατά την τελική εξέταση εκάστου μαθήματος θεωρείται 
επιτυχών ο σπουδαστής, ο οποίος έλαβε τουλάχιστον τον 
βαθμό έξι (6). 

6. Ο βαθμός των προσόντων της παρ. 1 δ, του παρόντος άρ¬ 
θρου, δίνεται από τον Διευθυντή του Κέντρου Διπλωματικών 
Σπουδών, μετά από την εισήγηση του Διευθυντή Σπουδών 


του Κέντρου, με βάση τη γενική απόδοση του υποψήφιου 
Ακολούθου, κατά τη διάρκεια του χρόνου φοίτησης, θεωρεί¬ 
ται επιτυχών εκείνος, ο οποίος έλαβε τουλάχιστον τον βαθμό 
έξι (6). Οι διαδοχικές σημειώσεις που καταχωρούν οι καθηγη¬ 
τές στο ατομικό φύλλο των εκπαιδευομένων λαμβάνονται 
ιδιαίτερα υπόψη από το Διευθυντή του Κέντρου Διπλωμαπ- 
κών Σπουδών κατά τη βαθμολογία. 

7. Οι ανωτέρω βαθμοί των περιοδικών εξετάσεων, τελικών 
εξετάσεων και ενεργού συμμετοχής εκάστου μαθήματος 
πολλαπλασιάζονται επί τους κατ’ ιδίας συντελεστές της παρ. 
1 του παρόντος άρθρου. 

0 βαθμός των προσόντων της αντιπροσωπευτικής ικανότη¬ 
τας πολλαπλασιάζεται επί τον συντελεστή 35. 

8. Στα ανωτέρω γινόμενα προστίθεται το σύνολο των μο¬ 
ρίων που είχε λάβει ο σπουδαστής κατά τις εισαγωγικές εξε¬ 
τάσεις στο Κ,Δ.Σ. 

Το άθροισμα που προκύπτει καθορίζει την τελική σειρά επι¬ 
τυχίας του. 

9. Στην περίπτωση ισοψηφίας σπουδαστών στην τελική 
βαθμολογία, η σειρά επιτυχίας καθορίζεται με κλήρωση. 

Αρθρο 16 

Το παρόν Προεδρικό Διάταγμα αντικαθιστά το Προεδρικό 
Διάταγμα υπ’ αριθμ. 63/1992 (φ. 32 Α') το οποίο ρύθμιζε τα 
αυτά θέματα. 

Στον Υπουργό Εξωτερικών αναθέτουμε τη δημοσίευση και 
εκτέλεση του Προεδρικού Διατάγματος αυτού. 

Αθήνα, 12 Μαΐου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΈΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



